Kvalitetsledelse - Ledelsens evaluering for 2014 
Sagsfremstilling 
12.    Kvalitetsledelse - Ledelsens evaluering for 2014  
                                                                                                                        Åbent 
Sagsnr.: 326-2015-1069        J.nr.: 00.15.10           Stina Andresen.: 326-2015-99550 
  
[adresse] 
I 2007 indførte Kalundborg Kommune et kvalitetsledelsessystem på natur- og miljøområdet, hvilket på det tidspunkt 
var obligatorisk i henhold til kvalitetsstyringsloven. Kvalitetsledelsessystemet blev første gang certificeret den 28. 
oktober 2009, og efterfølgende har vi hvert år bibeholdt vores certifikat. 
  
Den 1. juni 2013 blev kvalitetsstyringsloven ophævet, og i den forbindelse blev der taget beslutning om at konvertere 
til en certificering efter ISO 9001:2008 samtidig med, at certifikatet blev udvidet til også at indeholde 
sagsbehandlingen inden for plan og byg. 
  
Det tekniske område (inden for plan, byg, miljø og natur) blev derfor den 21. oktober 2014 
certificeret efter ISO 9001:2008. Vi lever dermed op til standardens krav om at etablere, dokumentere, 
implementere og vedligeholde et kvalitetsledelsessystem samt løbende at forbedre dets effektivitet i 
overensstemmelse med kravene. 
  
Ledelsen skal med planlagte mellemrum evaluere kvalitetsledelsessystemet for at sikre, at det 
fortsat er egnet, fyldestgørende og effektivt. Til ledelsens evaluering inddrages eksempelvis 
resultater fra audit, brugertilfredshedsundersøgelser, status for forebyggende og korrigerende 
handlinger, opfølgning på tidligere ledelsesevalueringer samt anbefalinger om forbedringer. 
  
Det er ledelsens vurdering, at kvalitetsledelsessystemet fungerer tilfredsstillende og bidrager 
til at leve op til standarden, kvalitetspolitikken og kvalitetsmålene. Kvalitetsledelsessystemet vurderes at være egnet, 
fyldestgørende og effektivt. Det bidrager endvidere til at udvikle organisationen og måden, der arbejdes på. 
  
I forbindelse med ledelsens evaluering er der sket småjusteringer af kvalitetspolitikken og opstillet nye kvalitetsmål. I 
2015 vil der blive arbejdet med følgende kvalitetsmål: 
  
1. Vi vil være en god medspiller og troværdig samarbejdspartner, der sikrer gode 
kundeoplevelser. 
2. Kvalitetsledelsessystemet udvides til også at omfatte dele af ejendomsområdet og 
dele af vej- og parkområdet. 
3. Kvalitetsledelsessystemet fastholder sit certifikat i 2015. 
  
Kvalitetsledelsessystemet er et centralt værktøj for ledelsen og medarbejderne på det tekniske 
område, hvorfor det også er intentionen at udvide systemet til at dække dele af ejendomsområdet og dele af vej- og 
parkområdet. Systemet vil for eksempel med fordel kunne indarbejdes i forbindelse med ejendomsstrategien og 
konkurrenceudsættelsen af entreprenørområdet. 
  
BEHANDLING 
Teknik- og Miljøudvalg, Økonomiudvalg, Kommunalbestyrelse. 
  
INDSTILLING 
Direktøren for Teknik og Udvikling indstiller, at ledelsens evaluering af det tekniske områdes 
kvalitetsledelsessystem for 2014 tages til efterretning. 
  
ØKONOMISKE KONSEKVENSER 
Der er ingen økonomiske konsekvenser. 
  
Teknik- og Miljøudvalgets møde den 13. april 2015: 
Udvalget vedtog at anbefale at tage orienteringen til efterretning. 
Økonomiudvalgets møde den 22. april 2015: 
Udvalget vedtog at anbefale Teknik- og Miljøudvalgets indstilling med den tilføjelse, at evalueringen fremover "kun" 
behandles i Teknik- og Miljøudvalget. 
  
Bilag 
  
  
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets indstilling. 
Ledelsens evaluering 2014 - 23. februar 2015 
326-2015-69296 
Bilag 1 Status for kvalitetsmål 2014 - 23. februar 2015 
326-2015-70375 
Bilag 2 Handleplan - Kvalitetsmål 2015 - 23. februar 2015 
326-2015-70373 
